Эвтарахь хьо кешнашна т1емах1оьттинехь гуш ду Эвтархойн Ахьмадан каш. Иза г1азотехь веллачу Мит1ин коша чувиллина ву олу эвтархоша. И мухха делахь а суо ц1ахь нисвелча, 1овдин а, Кунта-Хьаьжин йишин Матин а зиярте х1уттуш 1едал ду сан. Мата-Хьаьжин йоккхах йолу йиша ю. Этарарчу Атабин х1усамнана хиларе терра, юьртарчу кешнашкахь д1аерзийна ю и. Цуьнан къуб уллорачу г1ента а хиъна, кешнийн хьармийн ойла еш 1ара со. Цхьа итт г1улч уллохь ду Эвтархойн Ахьмадан чурт. Оцу меттигана гонах тротуран плитка юьллуш бохкура Эвтарара кегий нах. Сан а самукаделира т1аккха х1ара болх чекхбаьккхина суо валарна.